A Marola

A Marola é un pequeno illote situado fronte á costa de Dexo-Serantes, no concello de Oleiros na Comarca da Coruña. Xeografía A Marola está situada xusto na confluencia das rías de Ferrol, Betanzos e Coruña, polo que é unha zona de correntes e ondas debido ás cales xurdiu o refrán: "Quen pasou a Marola, pasou a mar toda". Esta zona oleirense foi declarada monumento natural en 1998. O illote pódese observar, cunha magnífica vista do Cabo Prior, a Ría de Ares, o faro de Mera e da cidade da Coruña, dende o Seixo Branco, pertencente á xa nomeada costa de Dexo-Serantes. Os concellos da Coruña e Oleiros adicaron senllas rúas ao illote no barrio de Monte Alto e en Dexo, respectivamente. Galería de imaxes Notas Véxase tamén Ligazóns externas ¿Sabes de dónde proviene el dicho «quen pasou a Marola pasou a mar toda»? (27/7/2022) infoleiros.com (en castelán). Seoane, Xavier (2013). Roteiro polas Mariñas de Oleiros (PDF). Asociación de Escritores en Lingua Galega, Deputación da Coruña. Consultado o 9-9-2016.